Feltet består av 168 dyregraver. Det er to hovedgreiner som krysser hverandre, begge med mindre utgreininger iblant.
Fornminne 1-168: 1) Fra grop nr 1 (midt i krysset, første grop V for høyspentlinja, 40 m SSV for mast nr 28) strekker gropene seg oppover S-siden av Madjerjok-dalsøkket, forgreiner seg litt til sidene og ender tilslutt i ei myr lengst i V.
Fra grop nr 1-94-93-95-96-104 flater terrenget seg ut til en sandmo med lyng, lav og mose, furu og bjørk. Enkelte morenerygger. Denne greina Ø for høyspentlinja går ikke helt ut til en gammel elveterrasse mot Tanaelva, men slutter før. Riksvei 92 har sannsynligvis fylt igjen 1-2 graver her. 2) Lengst i N begynner den lengste grena 33 m N for høyspentstolpe 30 (dyregrav nr 83) og strekker seg i S-lig retning, tvers over Madjerjok og tvers over hele moen.
I S dreier greina mer V-lig rundt et nes med mindre terrasser. Her er det langt mellom gravene, men vi har valgt å innlemme alt i et system, selv om det et sted er ca 100 m mellom to graver. Rundt grav nr 135 - 140 krysser greina Rv 92 to ganger, og veien har her sikkert ødelagt flere graver. Systemet går tilnærmet på linje, men har flere mindre forgreininger, spesielt i V opp langs Madjerjok. Jo høyere opp i Madjerjok-dalen man kommer, jo mindre blir gropene. Størst og best er de nede på moen.
Noen felles karakteristikk er vanskelig å gi, da de varierer svært både hva orientering og størrelse angår, men dette skulle gå frem av kartskissen. De aller fleste skiller seg ikke ut fra terrenget rundt (ang. bevokstning), mens orienteringen er å lese av kartskissen. De aller fleste er urørte. Mål: Se kartskissen i registreringen.
Feltet er så langt (1650 m N-S i luftlinje), så det måtte avmerkes på to forskjellige flybilder, nemlig E 22 og D 22. Feltet deles mellom de to bildene på følgende måte E 22: 1-141 (der hovedgreina krysser Rv 92). D 22: 142 (der hoved-greina krysser Rv 92) - 168.
Furnes foretok prøvestikk i grop 159 i 1994 (den som ligger som nr. 6 sørfra). Dateringen fra prøvestikket gav en alder på 3920 +/- 70 BP (kalibrert 2471-2233 f. Kr.). I 1995 grov Furnes ut grop 160 (nr. 5 sørfra, den eneste som ligger på østsiden av Rv. 92), og fikk en C-14-datering til 3680 +/- 70 BP (kalibrert 2189-1925 f. Kr.). Grop 138 (nr. 27 sørfra?) ble også gravd ut og datert i 1995, og fikk alderen 2900 +/- 65 BP (kalibrert 1209-942 f. Kr.).
2020: Enkeltminnegeometrier lagt inn fra LIDAR-data og lokalitetsgeometri noe endret for å samsvare. De to beskrevet som fjernet er ikke gitt geometri (138 og 160). Overlappinga med ID 68007 er lagt inn under her.